CELEX: 62021TN0207
Language: fi
Date: 2021-04-16 00:00:00
Title: Asia T-207/21: Kanne 16.4.2021 – Polynt v. ECHA

14.6.2021   
            
            
               FI
            
            
               Euroopan unionin virallinen lehti
            
            
               C 228/32
            
         
      Kanne 16.4.2021 – Polynt v. ECHA
      (Asia T-207/21)
      (2021/C 228/44)
      Oikeudenkäyntikieli: englanti
      
         Asianosaiset
      
      
         Kantaja: Polynt SpA (Scanzorosciate, Italia) (edustajat: asianajajat C. Mereu, P. Sellar ja S. Abdel-Qader)
      
         Vastaaja: Euroopan kemikaalivirasto (ECHA)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  ottaa kanteen tutkittavaksi ja toteaa sen perustelluksi
               
            
                  —
               
               
                  kumoaa riidanalaisen päätöksen
               
            
                  —
               
               
                  velvoittaa ECHA:n korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vaatii kanteellaan, että unionin yleinen tuomioistuin kumoaa Euroopan kemikaaliviraston valituslautakunnan 9.2.2021 tekemän päätöksen, jolla se pysytti ECHA:n päätöksen, jossa vaadittiin lisätestien tekemistä osana aineen heksahydro-4-metyyliftaalianhydridi arviointia (asia A-015-2019) Euroopan parlamentin ja neuvoston asetuksen (EY) N:o 1907/2006 (REACH-asetus) (1) 40 artiklan mukaisesti. Kantaja esittää kanteensa tueksi viisi kanneperustetta.
      
                  1)
               
               
                  Ensimmäisen kanneperusteen mukaan valituslautakunta teki oikeudellisen virheen arvioidessaan ECHA:n 4.9.2019 tekemän päätöksen TPE-D-2114483466-38-01/F lainmukaisuutta. Päätös koski testausehdotusta aineesta heksahydro-4-metyyliftaalianhydridi (EC-numero 243-072-0 ja CAS-numero 19438-60-9) (”4-MHHPA”).
               
            
                  2)
               
               
                  Toinen kanneperuste, jonka mukaan valituslautakunta teki oikeudellisen virheen katsoessaan, että testausehdotusten tutkiminen on sama kuin vaatimustenmukaisuuden tarkistuksen tutkiminen.
               
            
                  3)
               
               
                  Kolmannen kanneperusteen mukaan valituslautakunta ei soveltanut asianmukaista oikeudellista arviointiperustetta eikä ottanut huomioon kantajan väitteitä, käänsi todistustaakan siltä osin kuin kyse on REACH-asetuksen liitteessä X olevan 1 sarakkeen 8.7.3 kohtaan sisältyvistä vaatimuksista, eikä käsitellyt kantajan väitteitä, jotka koskivat asiakirjaan WHO Concise International Chemical Assessment Document 75 sisältyviä toteamuksia.
               
            
                  4)
               
               
                  Neljännen kanneperusteen mukaan valituslautakunta rikkoi tai sovelsi virheellisesti REACH-asetuksen 91-93 artiklaa.
               
            
                  5)
               
               
                  Viidennen kanneperusteen mukaan valituslautakunta ei käsitellyt kantajan esittämiä perusteita, jotka koskivat SEUT 13 artiklan ja REACH-asetuksen 25 artiklan rikkomista ja eläinten hyvinvoinnin periaatteen, suhteellisuusperiaatteen ja hyvän hallinnon periaatteen loukkaamista.
               
            
         (1)  Kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annettu Euroopan parlamentin ja neuvoston asetus (EY) N:o 1907/2006 (EUVL 2006, L 396, s. 1).